Med alderen mister huden langsomt elasticiteten. Dette gælder også huden på maven. Både mænd og kvinder kan efter et større eller mindre vægttab opleve, at huden hænger slapt på hele maven eller den nedre del af maven. Kvinder er især udsat for dette efter en graviditet, hvor både hud og mavemuskler kan miste en vis elasticitet. Disse ændringer kan korrigeres ved en operation med fokus på opstramning af maveskind og mavemuskler.